**Timpul rugăciunii**

*David Daniel Adam*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mă gândesc uneori, cum

ne arătăm lui Dumnezeu, când

ne rugăm dimineața și seara

cu părul răvășit, cu ochii umflați

de somn sau de plâns, cu fețele

mototolite, cu hainele de noapte

aruncate neglijent pe noi,

deseori fără chef, obosiți, triști,

supărați, neliniștiți, imbufnati;

Totuși, El zâmbește tăcut ca un tată

obișnuit să ridice poverile noastre

atârnate ca niște ghiozdane grele

pe umerii noștri firavi de copii.

Și când o blândă adiere de vânt

ne mângăie frunțile încrețite,

ne amintim că ne-a spus

să venim la El noi toți

cei trudiți și împovărați

și El ne va da odihnă.